অটো উলটে মায়ের মৃত্যু, কাঁদতে কাঁদতে পরীক্ষা দিল মেয়ে

কলকাতা: অটোতে করে মায়ের সঙ্গে পরীক্ষা সেন্টারের দিকে যাচ্ছিলেন আইসিএসসির দশম শ্রেণীর পরীক্ষার্থী (Road Accident)। যাওয়ার পথেই অটো উলটে মৃত্যু হল পরীক্ষার্থীর মায়ের। দুর্ঘটনায় আহত অটোর দুই সওয়ারি। অন্য দুজন ওই দুই পরীক্ষার্থীর অভিভাবক বলে জানা গিয়েছে।

মঙ্গলবার মর্মান্তিক ঘটনাটি ঘটেছে উত্তর ২৪ পরগনার শ্যামনগর পাওয়ার হাউস সংলগ্ন এলাকায়। ঘটনার জেরে উত্তেজনা এলাকায়। পরে খবর পেয়ে ঘটনাস্থলে পৌঁছে ঘাতক গাড়ির চালককে গ্রেফতার করেছে। সেই সঙ্গে বাজেয়াপ্ত করা হয়েছে অটোটিও। ঘটনার তদন্ত শুরু হয়েছে ইতিমধ্যেই।

আরও পড়ুন: বারবার বয়ান বদল, পানাগড় কাণ্ডে গ্রেফতার সুতন্দ্রার ড্রাইভার

উল্লেখ্য, পশ্চিমবঙ্গ বোর্ডের মাধ্যমিক পরীক্ষা শেষ হয়েছে কিছুদিন আগেই। এবার শুরু উচ্চ মাধ্যমিক পরীক্ষা। চলছে আইসিএসসি বোর্ডের দশম শ্রেণীর পরীক্ষাও। মঙ্গলবার সকালে পরীক্ষা দিতেই সোদপুরের বাড়ি থেকে বেরিয়েছিল সৃজা সেনগুপ্ত নামে ওই মাধ্যমিক পরীক্ষার্থী। সঙ্গে ছিলেন মা শিউলিও।

ঘটনার প্রত্যক্ষদর্শীরা জানিয়েছেন, এদিন অটোটি একটি ইঞ্জিন ভ্যানকে ওভারটেক করতে গিয়ে নিয়ন্ত্রণ হারিয়ে ফেলে। তাতেই চাপা পড়ে মৃত্যু হয় ওই মহিলার। সূত্রের খবর, ‘অটোতে মোট ছ’জন যাত্রী ছিলেন। তার মধ্যে তিনজন পরীক্ষার্থী। বাকি তিনজন তাঁদের অভিভাবক। তাঁরাও অল্প বিস্তার জখম হয়েছেন।

অপরদিকে, সদ্য মাকে হারিয়ে শোকস্তব্ধ সৃজা। তবে তাঁর নির্দিষ্ট পরীক্ষা দিয়েছেন এদিন। পুলিশই তাঁকে পরীক্ষার হলে পৌঁছে দেওয়ার ব্যবস্থা করে। অন‍্য দুই পরীক্ষার্থীকেও এদিন পৌঁছে দেওয়া হয়েছে পরীক্ষাকেন্দ্রে।